S-1581/2021

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 16. mars 2021, á hendur R-x-x C-x-x A-x-x, kt. [...], [...], [...], fyrir fíkniefnalagabrot með því að hafa, mánudaginn 28. júní 2020, í íbúð að [...] í Reykjavík, haft í vörslum sínum 16 kannabisplöntur og hafa um nokkurt skeið fram til þess dags ræktað greindar kannabisplöntur, sem lögregla fann við húsleit og lagði hald á.

Telst brot þetta varða við 2. gr., sbr. 4., 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærði verði dæmdur til refsingar og til greiðslu alls sakarkostnaðar. Þá er krafist upptöku á 16 kannabisplöntum sem hald var lagt á, skv. 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018. Einnig er krafist upptöku á 2 viftum, 3 gróðurtjöldum, 4 spennubreytum, 4 gróðurhúsalömpum, 2 kolasíum og 2 hitamælum (munaskrá lögreglu nr. 146714), samkvæmt 7. mgr. 5. gr. sömu laga, sbr. og 1. mgr. 69. gr. a almennra hegningarlaga nr. 19/1940, en munirnir voru notaðir til framleiðslu kannabisplantnanna.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og ákærða hafði verið gefinn kostur á að tjá sig um lagaatriði og ákvörðun viðurlaga. Ákærði krefst vægustu refsingar sem lög leyfa.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 9. mars 2021, á ákærði að baki sakarferil en honum hefur þrívegis verið gerð refsing vegna fíkniefnalagabrota nú síðast með dómi 3. mars 2014 þar sem ákærða var gert að sæta fangelsi í 30 daga fyrir vörslur fíkniefna og umferðarlagabrot.

Með hliðsjón af framangreindu, sakarefni málsins og að því virtu að ákærði hefur gengist greiðlega við broti sínu þykir refsing ákærða hæfilega ákveðin fangelsi í 45 daga, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru eru gerð upptæk til ríkissjóðs 16 kannabisplöntur, tvær viftur, þrjú gróðurtjöld, fjórir spennubreytar, fjórir gróðurhúsalampar, tvær kolasíur og tveir hitamælar, allt samkvæmt munaskrá lögreglu nr. 146714, en munirnir voru notaðir til framleiðslu kannabisplantnanna.

Ákærði greiði G-kk-þgf S-x-x R-kk-þgf lögmanni, tilnefndur verjandi ákærða á rannsóknarstigi, 94.240 krónur, að meðtöldum virðisaukaskatti, og 177.246 krónur í annan sakarkostnað.

Af hálfu ákæruvaldsins flutti málið G-kk-nf Þ. S-kk-nf aðstoðarsaksóknari fyrir L-kvk-þf Á-kvk-þf aðstoðarsaksóknara.

S-kvk-nf D-kvk-nf J-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, R-x-x C-x-x A-x-x, sæti fangelsi í 4 5 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Upptæk eru gerð til ríkissjóðs 16 kannabisplöntur, tvær viftur, þrjú gróðurtjöld, fjórir spennubreytar, fjórir gróðurhúsalampar, tvær kolasíur og tveir hitamælar, allt samkvæmt munaskrá lögreglu nr. 146714.

Ákærði greiði G-kk-þgf S-x-x R-kk-þgf lögmanni 94.240 krónur og 177.246 krónur í sakarkostnað.

S-kvk-nf D-kvk-nf J-kvk-nf